เตรียมตัว เรื่องอื่นๆ ที่ต้องทำ รับมือเมื่อเมนส์มา ทำใจให้สบาย
ถ้าอยากเตรียมรับมือ เมนส์จะมาตอนอยู่ที่โรงเรียนก็ไม่เป็นไร ก็ต้องพกผ้าอนามัยติดตัวไว้ตลอดเวลา เดี๋ยวนี้มีให้เลือกทั้งแบบแผ่น แบบสอด และกางเกงอนามัย ก็ให้พกชนิดที่คุณใช้เป็นประจำตลอดเวลาที่อยู่ที่โรงเรียน เมนส์มาเมื่อไหร่จะได้ไม่ต้องวิ่งวุ่นหาและไม่ต้องกลัวเลอะเทอะ ดีไม่ดีจะมีเพื่อนมายืมด้วยซ้ำ   วัยรุ่นฝรั่งบางคนก็ใช้ menstrual cup หรือถ้วยอนามัย เป็นถ้วยที่สอดไว้ในอวัยวะเพศเพื่อรองรับและซึมซับประจำเดือนที่ด้านล่าง อยู่ได้นานถึง 10 ชั่วโมง ใส่ไว้ก็แทบไม่รู้สึกเลย แต่เพราะเป็นของใหม่ เลยยังไม่นิยมเท่าผ้าอนามัยแบบแผ่นหรือแบบสอด ซึ่งจริงๆ แล้วก็ปลอดภัยพอกัน ถ้าเคยมีเมนส์แล้ว และสังหรณ์ใจว่าเมนส์กำลังจะมาวันนี้ (หรือใครที่จดบันทึกไว้เป็นประจำจนรู้รอบเดือนของตัวเอง) ก็ให้ใส่ผ้าอนามัยเตรียมไว้ตั้งแต่ออกจากบ้านเลย แบบนี้ก็สบายใจหายห่วง จริงๆ แล้วการมีเมนส์และใช้ผ้าอนามัยก็เป็นเรื่องธรรมชาติ แต่เป็นสาวเป็นนางจะเที่ยวโชว์ผ้าอนามัยให้ใครเห็นก็ใช่ที่ เพราะงั้นเราต้องหาที่เหมาะๆ เก็บผ้าอนามัย เช่น ในกระเป๋าเป้ กระเป๋านักเรียน ในกระเป๋าผ้าใส่ทิชชู่ (เดี๋ยวนี้มีแบบใส่ผ้าอนามัยโดยเฉพาะด้วย) กล่องดินสอ หรือง่ายหน่อยก็ใส่กระเป๋ากระโปรงพกติดตัวไว้ตลอดเวลา ถ้าหา “ที่เหมาะๆ” สำหรับเก็บผ้าอนามัยไว้แต่เนิ่นๆ ก็จะไม่วิ่งวุ่นหาตอนถึงเวลานั้นของเดือน ถ้าโรงเรียนมีตู้ล็อคเกอร์ประจำตัวให้ใช้ก็สะดวกเลย แต่ถ้าไม่มีก็ซ่อนไว้ลึกๆ ในเก๊ะของโต๊ะเรียนนั่นแหละ เป็นอีกที่ที่เก็บผ้าอนามัยได้ทั้งปีการศึกษา (ถ้าครูไม่สั่งสลับโต๊ะกันซะก่อน) พอเมนส์มาเมื่อไหร่ถึงลืมใส่หรือเอามาจากบ้านก็มีสำรองให้ใช้ตลอด ถ้าเกิดเหตุไม่คาดฝันจนกางเกงในหรือกระโปรงนักเรียนเลอะ อย่างน้อยถ้ามีกางเกงในสำรองหรือกางเกงพละ ก็เปลี่ยนแก้ขัดได้ไม่ต้องเครียด ยิ่งใครทิ้งไว้ที่ล็อคเกอร์ส่วนตัวเลยยิ่งสบายใจหายห่วงเวลาเมนส์มากะทันหัน  ถ้าเลอะแล้วสุดวิสัยไม่ได้เตรียมกางเกงในหรือกางเกงพละสำรอง ง่ายที่สุดคือเอาเสื้อกันหนาวมาผูกเอวปิดก้นไว้ซะเลย ถ้าเป็นเมนส์จนมองอะไรก็ขัดหูขัดตาไปหมด คงต้องพึ่งช็อกโกแลตสักแท่ง เขาวิจัยกันมาแล้วว่าช็อกโกแลตช่วยบรรเทาอาการ PMS หรืออาการก่อนมีประจำเดือนได้ แถมช็อกโกแลตยังหวานอร่อย กินแล้วมีความสุขอย่าบอกใคร เท่านี้อาการเหวี่ยงวีนของคุณก็น้อยลง อารมณ์มั่นคงขึ้น ถ้ารู้ตัวว่าชอบปวดท้องเมนส์ ท้องอืด คลื่นไส้ หรืออื่นๆ เวลาเป็นเมนส์ ก็ต้องพกยาเผื่อไว้ (แต่ปกติห้องพยาบาลก็มี) เช่น Tylenol, Advil, Midol หรือยาแก้ปวดอื่นๆ ที่มีขายตามร้านขายยา อะไรก็ได้ที่กินแล้วได้ผลสำหรับคุณ ถ้าไม่ปวดท้องเมนส์ก็ไม่จำเป็นต้องกินยา แต่เตรียมเผื่อไว้ไม่เสียหาย อุ่นใจซะอีก  ปรึกษาคุณหมอหรือพ่อแม่ก่อนใช้ยา จะได้แน่ใจว่าไม่มีส่วนผสมทำคุณแพ้หรือเป็นอันตราย ช่วงวัยรุ่นเมนส์จะมาไม่ค่อยแน่ค่อยนอน แต่ถ้าจดบันทึกไว้ ก็จะพอจับทางได้ว่าน่าจะมาเมื่อไหร่ นอกจากจะลดโอกาสเกิดเหตุการณ์ไม่พึงประสงค์ คุณยังรู้ว่าถึงเวลาเตรียมตัว เช่น ใส่ผ้าอนามัยในช่วงอาทิตย์ที่เมนส์น่าจะมา เท่านี้ก็พร้อมเสมอ แต่ถ้ายังไม่เคยเป็นเมนส์มาก่อน แล้วร่างกายเริ่มเปลี่ยนแปลง ก็ต้องเตรียมตัวไว้ให้พร้อมเช่นกัน โดยเฉพาะวันที่ต้องไปโรงเรียน  ปกติ 1 รอบเดือนคือ 28 วัน แต่บางทีก็เป็น 21 - 45 วัน โดยเฉพาะถ้าเป็นวัยรุ่นหรือเพิ่งเข้าวัยผู้ใหญ่ ให้หาสมุดหรือปฏิทินไว้จดบันทึกวันที่เริ่มเป็นเมนส์ หรือใช้แอพในมือถือที่เอาไว้ติดตามรอบเดือนของตัวเองก็ได้ เช่น Clue, Period Tracker Lite, My Calendar และ Monthly Cycles เมนส์มักมาพร้อมอาการข้างเคียงอื่นๆ เช่น ปวดท้องเมนส์ ท้องอืด สิวบุก และกดเจ็บตามหน้าอก ถ้าพบหนึ่งในอาการต่อไปนี้ และเป็นแบบต่อเนื่อง แสดงว่าเมนส์กำลังจะมาแล้ว  ถ้าพบอาการที่ว่ามา ควรเตรียมตัวตามขั้นตอนด้านบนให้พร้อม โดยเฉพาะเตรียมผ้าอนามัย “สำรอง” ตามที่ต่างๆ และตุนผ้าอนามัยกับยาแก้ปวดไว้ที่บ้าน ใส่เสื้อผ้าสีเข้มๆ ดำๆ ช่วงที่ใกล้เมนส์มา เผื่อเลอะเทอะแบบไม่ตั้งใจจะได้กลืนๆ กันไป อาจจะฟังดูผิดจุดประสงค์ เพราะทำให้ต้องลำบากไปเข้าห้องน้ำบ่อยกว่าเดิม แต่บอกเลยว่าช่วยให้ร่างกายไม่กักตุนน้ำ อันเป็นสาเหตุทำคุณท้องอืดระหว่างเป็นเมนส์ ให้คุณพกขวดน้ำติดตัว กดน้ำที่ตู้ หรือซื้อน้ำที่ร้านค้าในโรงเรียน แล้วดื่มให้เยอะๆ ระหว่างคาบเรียน ดื่มให้ได้ 10 แก้วต่อวัน (แก้วละ 8 ออนซ์) อยู่โรงเรียนอาจจะดื่มน้ำเยอะๆ ได้ไม่สะดวกเท่าตอนอยู่บ้าน ถ้าแบบนั้นให้ดื่มน้ำเยอะๆ ทั้งตอนก่อนออกจากบ้านและหลังกลับถึงบ้านแล้ว  นอกจากนี้ให้กินอาหารที่ฉ่ำน้ำ จะได้ยิ่งช่วยให้ร่างกายไม่ขาดน้ำ เช่น แตงโม สับปะรด ขึ้นฉ่าย และผักกาดหอม ลดหรืองดเครื่องดื่มที่มีคาเฟอีน ทั้งพวกน้ำอัดลม ชา และกาแฟ เพราะจะทำให้ร่างกายขาดน้ำ แถมปวดท้องเมนส์หนักกว่าเดิม วิธีดูแลตัวเองตอนเป็นเมนส์ได้ดีที่สุด ก็คือหลีกเลี่ยงอาหารที่ทำให้ท้องอืด ตัวการสำคัญก็คือพวกอาหารมันๆ และอัดลม เพราะงั้นที่ห้ามเลยก็คือเฟรนช์ฟรายส์ ไอศครีม หรือแฮมเบอร์เกอร์ และน้ำอัดลม กินอาหารกลางวันที่โรงเรียนจัดเตรียมจะดีที่สุด เพราะเขาจัดมาให้แล้วครบ 5 หมู่ อย่าไปซื้ออาหารที่ว่ากินเองตามร้านค้าในโรงเรียนหรือหน้าโรงเรียน เน้นกินผัก ข้าว หรือแซนวิชก็ยังดี ส่วนเครื่องดื่มก็เปลี่ยนจากน้ำอัดลมเป็นน้ำเปล่าแทน หรือชาแบบไม่หวาน (ไม่ใส่น้ำเชื่อม) เท่านี้ก็รู้สึกดีขึ้นได้  อาหารทอดๆ มันๆ ทำให้ร่างกายยิ่งกักเก็บน้ำจนท้องอืดได้ นอกจากนี้ที่ควรหลีกเลี่ยงก็มีโฮลเกรน (ธัญพืชเต็มเมล็ด) ถั่วฝัก ถั่วเลนทิล กะหล่ำปลี แล้วก็กะหล่ำดอก ตอนเป็นเมนส์ อย่าว่าแต่เรียนพละเลย หลายคนไม่อยากขยับตัวด้วยซ้ำ แต่เขาวิจัยกันมาแล้ว ว่าจริงๆ แล้วการออกกำลังกายช่วยให้สบายตัวขึ้นได้ตอนเป็นเมนส์ โดยเฉพาะการออกกำลังกายแบบแอโรบิค เพราะทำให้เลือดสูบฉีดมากขึ้น ร่างกายหลั่งสารเอ็นดอร์ฟินต้าน prostaglandins หรือสารเคมีตามธรรมชาติในร่างกาย ช่วยลดอาการปวดท้องเมนส์ (ปวดเกร็ง) แทนที่จะจับเจ่านั่งปวดอยู่คนเดียว ลงสนามไปออกกำลังกายกับเพื่อนๆ ให้สบายตัวสบายใจดีกว่า   ถ้ารู้สึกไม่ดีจริงๆ จะหยุดออกกำลังกายสักวันก็ได้ แต่บอกเลยว่าถ้าฝืนใจไปออกกำลังกายสักหน่อย สุดท้ายจะรู้สึกดีขึ้นอีกเยอะ ถ้าโดดหรือลาวิชาพละเพราะเป็นเมนส์ ระวังจะเด่นจนหลายคนถามไถ่ (โดยเฉพาะเพื่อนผู้ชาย) ถ้าแข็งใจลงสนาม นอกจากไม่มีใครสงสัย ยังช่วยให้สนุก ลืมปวดไปเลย ก่อนไปโรงเรียนให้หาช่องเลยว่า ต้องเข้าห้องน้ำทุก 2 - 3 ชั่วโมงเพื่อเปลี่ยนผ้าอนามัย โดยเฉพาะวันมามาก หรือเพื่อความสะอาดสบายตัว อย่างน้อยก็ได้เช็คว่าทุกอย่างยังอยู่ดี ไม่ซึมเปื้อน ถ้าเป็นผ้าอนามัยแบบสอด ก็ไม่ถึงกับต้องเปลี่ยนทุก 2 ชั่วโมง สัก 3 - 4 ชั่วโมงกำลังดี (วันมามาก) ยิ่งถ้ามาน้อยจะเปลี่ยนทุก 5 - 6 ชั่วโมงก็ยังได้ แต่ไม่แนะนำ เพราะอาจเกิดอาการช็อคเฉียบพลัน อีกวิธีป้องกันคือเลือกผ้าอนามัยแบบซึมซับน้อยหน่อย จะได้เปลี่ยนบ่อยๆ  ไปห้องน้ำทุก 2 - 3 ชั่วโมงจะช่วยแบ่งเบาภาระให้กระเพาะปัสสาวะด้วย เพราะถ้าปวดฉี่หรือปวดหน่วงแล้วไปทำธุระซะ จะช่วยลดอาการปวดท้องเมนส์ได้ เวลาอยู่ที่โรงเรียน ต้องแน่ใจว่าทิ้งผ้าอนามัยที่ใช้แล้วอย่างถูกสุขลักษณะ ห้ามทิ้งในชักโครกเด็ดขาด เพราะจะทำให้ท่อตัน น้ำเจิ่งย้อนออกมาน่าสยดสยอง ให้เลือกห้องน้ำที่มีถังขยะแบบปิดฝาได้ หรืออย่างน้อยก็มีถังขยะ ให้คุณห่อผ้าอนามัยใช้แล้วด้วยทิชชู่หรือห่อของผ้าอนามัยแผ่นใหม่ นอกจากสะอาดแล้วยังเป็นมารยาทที่ควรกระทำด้วย   ถ้าไม่มีถังขยะในห้องน้ำ ก็ต้องห่อด้วยวิธีเดียวกันแล้วเอาออกมาทิ้งถังขยะรวม ไม่ต้องอาย บอกแล้วเป็นเรื่องธรรมชาติของผู้หญิง ต้องล้างมือให้สะอาดทุกครั้งหลังเปลี่ยนผ้าอนามัย เวลาไปโรงเรียน เครื่องแบบส่วนใหญ่จะเป็นกระโปรงสีดำหรือกรมท่าอยู่แล้ว แต่ถ้าโรงเรียนใครใช้สีอื่น ก็ให้ระวังตัวตามคำแนะนำในข้ออื่นๆ ที่ผ่านมา ส่วนเวลาไปเรียนพิเศษหรือใส่ชุดไปรเวท ก็กันไว้ก่อนโดยสวมเสื้อผ้าสีเข้มหรือดำ จะได้สบายใจ เช่น กางเกงยีนส์ เดรส หรือกระโปรงสีเข้มออกดำ แบบนี้ก็ไม่ต้องคอยเหลียวหลังหรือกวนเพื่อนให้คอยดูว่าเลอะไหมทุก 2 วินาที จะเตรียมชุดไว้ล่วงหน้าให้น่ารักเข้ากันก็ได้จะได้สะดวกสบายใจ  แต่ถึงเป็นเมนส์ก็ไม่จำเป็นต้องใส่แต่ชุดสีเข้มหรือดำ เลือกสีและแบบที่น่ารักสมวัยหรือตามสไตล์ที่ชอบได้เลย เช่น ชุดสีอ่อนหรือสีพาสเทล อย่ากังวลจนเกินเหตุ บอกแล้วว่าเรื่องธรรมชาติ ถ้าทำตามคำแนะนำในบทความนี้ ไม่พลาดแน่นอน ก็ตอบไปแบบรักษาน้ำใจ ถึงเขาจะไม่รักษาน้ำใจเราเท่าไหร่ก็เถอะ ห้ามหยาบคายหรือร้ายตอบ แต่ถ้าใครถามเซ้าซี้หรือจงใจล้อ ก็ฟ้องครูหรือพ่อแม่ไปเลย หรือตอบไปประมาณว่า   "อย่าพูดแบบนั้นสิ เราไม่ชอบนะ" "หยุดก่อนได้ไหม เรารู้สึกไม่ค่อยสบาย" ถ้าเรียนอยู่แล้วมีเหตุจำเป็น เช่น ไปห้องน้ำหรือไปห้องพยาบาล ก็ต้องบอกคุณครูอย่างสุภาพ อธิบายความจำเป็น จากนั้นจะไปเปลี่ยนผ้าอนามัย กินยา หรือนอนพักก็แล้วแต่ วิธีขอครูออกจากห้องแบบไม่ต้องลงลึกถึงรายละเอียดก็เช่น   "หนูปวดท้องมากเลยค่ะ ขออนุญาตไปห้องน้ำนะคะ" "พอดีเป็นวันนั้นของเดือนค่ะอาจารย์ ขอไปห้องน้ำนะคะ" "หนูปวดท้องมาก ขอไปห้องพยาบาลค่ะ" จะได้แอบดูประเมินสถานการณ์ แล้วรวบรวมของใช้จำเป็นประจำวัน ทันทีที่เมนส์มา ให้แอบลุกไปกระซิบขอคุณครูไปห้องน้ำเลย  ปลีกตัวไปหาครูตอนเพื่อนในห้องกำลังวุ่นๆ ถ้าสะดวกใจก็บอกไปเลยตรงๆ ว่าจะขอไปห้องน้ำเพราะมีประจำเดือน แต่ถ้าเขิน (จริงๆ ไม่ต้องเขิน เป็นเรื่องธรรมชาติ) ก็อาจจะบอกทำนองว่า “ครูขา หนูขออนุญาตไปห้องน้ำ เรื่องด่วนค่ะ” ถ้าอยู่ๆ เมนส์ก็มาแถมไม่ได้เตรียมอะไรไว้เลย ก็อย่าเพิ่งหน้าตาตื่นหรือเขินอาย ลองถามเพื่อนดูว่ามีผ้าอนามัยไหม แต่ถ้าเพื่อนเองก็ไม่มี ก็ไปถามคุณครูผู้หญิงได้ (แต่เลือกที่สาวๆ หน่อย เพราะคุณครูวัย 45 - 50 ปีจะเริ่มหมดประจำเดือนกัน)   ห้องพยาบาลหรือสหกรณ์ของโรงเรียนนี่แหละที่มีผ้าอนามัยให้หรือขายให้แน่นอน ใครใช้มือถือในโรงเรียนได้จะปรึกษาคุณแม่ก็ดี แต่จริงๆ แล้วคุณครูหลายคนเป็นที่ปรึกษาให้ได้แน่นอน ย้ำกันอีกทีว่าเป็นเรื่องธรรมชาติ คุณครูห้องพยาบาลนี่แหละที่จะเข้าใจและอธิบายได้ดีที่สุด โดยเฉพาะถ้าคุณเพิ่งจะเคยเป็นเมนส์ครั้งแรก หรือถ้าต้องการความช่วยเหลือเรื่องผ้าอนามัยหรือเสื้อผ้าสำรองก็สบายมาก ถ้าสุดวิสัยจริงๆ เข้าห้องน้ำแล้วเจอ "น้องแดง" จังๆ ก็ต้องหาอะไรทำผ้าอนามัยแก้ขัดไปก่อน หรือก็คือดึงทิชชู่ให้ยาวๆ แล้วมาม้วนทบกันหนาๆ รอบมือ อย่างน้อยๆ ก็ต้อง 10 รอบขึ้นไป แล้ววางตามยาวที่กลางกางเกงใน จากนั้นดึงทิชชู่ยาวๆ อีกรอบมาพันรอบทิชชู่รอบแรกและกางเกงในของคุณ 8 - 10 รอบ จนแน่ใจว่าผ้าอนามัยจำเป็นนี้จะไม่เลื่อนหลุดแน่นอน จะทำซ้ำอีกรอบก็ได้ ถึงจะใช้ได้ไม่ดีเท่าผ้าอนามัยจริงๆ แต่ก็แก้ขัดไปได้ ถ้ามีเมนส์แต่มาน้อยมาก ก็ใช้ผ้าอนามัยแก้ขัดนี้ได้เหมือนกัน แค่ดึงทิชชู่ให้ยาวประมาณแถบผ้ากลางกางเกงใน จากนั้นพับ 2 - 3 ทบ แล้วใส่ได้เลย ถ้าเป็นหน้าหนาวหรือปกติห้องเรียนแอร์เย็นจนต้องพกเสื้อหนาว ก็เอาแขนมาผูกรอบเอว ปิดก้นไว้ซะเลย โดยเฉพาะถ้าใครกังวลว่าเมนส์จะเลอะซึมออกมาที่กระโปรง อย่างน้อยก็ช่วยปิดบังรอยด่างดำได้ชั่วคราว จนกว่าจะหากางเกงในหรือกางเกงพละสำรองได้   ถ้าเพิ่งเคยเป็นเมนส์ครั้งแรก ก็สบายใจได้ เพราะจะยังไม่ค่อยมามาก ส่วนใหญ่จะสังเกตเห็นรอยจางๆ ทันแก้ไขก่อนของจริงจะตามมา แต่ก็ควรเตรียมตัวแต่เนิ่นๆ อย่างที่บอก หรือถ้าไม่ทันก็รีบแก้ไขหรือขอความช่วยเหลือ จะได้ไม่เลอะเทอะให้ต้องกลุ้มใจ  ถ้าเมนส์เลอะซึมออกมาเรียบร้อยแล้ว ให้รีบเปลี่ยนไปใส่กางเกงพละ (ถ้ามีสำรองหรือหาได้) หรือสอบถามครูห้องพยาบาลหรือครูที่ปรึกษา ส่วนใหญ่โรงเรียนจะมีชุดนักเรียนสำรองอยู่แล้ว ถ้าใช้มือถือได้จะให้ผู้ปกครองช่วยเอาเสื้อผ้ามาให้ใหม่ก็ได้ มีแล้วเปลี่ยนเลยไม่ต้องกลัวเพื่อนล้อ ถ้าเป็นเพื่อนผู้ชายถามก็บอกไปว่าเผลอทำอะไรหกใส่ตอนกินข้าวเที่ยง แค่นี้ก็เรียบร้อย จะเป็นคนแรกในห้องหรือในชั้นที่มีเมนส์  หรือกระทั่งเพื่อนๆ เขาเป็นกันหมดแล้วแต่เรายังไม่เคย ก็ไม่ต้องอายกลุ้มใจไป จะช้าหรือเร็วเดี๋ยวก็ต้องมีกันทุกคน เรื่องนี้เป็นหนึ่งในขั้นตอนที่จำเป็นของการเจริญเติบโตเป็นผู้ใหญ่ เป็นช่วงที่ร่างกายกำลังเปลี่ยนแปลง มีเมนส์เป็นสัญญาณบอกว่าถึงวัยเจริญพันธุ์ เป็นผู้หญิงเต็มตัวแล้ว เป็นเรื่องที่น่าภูมิใจ ไม่ใช่เรื่องน่าอาย ใครจะล้อหรือสงสัยก็ช่างเขา  ลองคุยกับเพื่อนสนิทที่เป็นผู้หญิงดูสิ จะได้ไม่กลัวหรือกังวลอยู่คนเดียว หลายคนกลัวว่าเป็นเมนส์แล้วจะมี “กลิ่นไม่พึงประสงค์” หรือคนทั่วไปจะบอกได้ว่าคุณกำลังเป็นเมนส์ จริงๆ แล้วเมนส์ไม่ได้ทำให้เกิดกลิ่น ที่จะมีกลิ่นก็คือผ้าอนามัยที่ดูดซับเลือดไว้ 2 - 3 ชั่วโมง วิธีแก้ก็คือหมั่นเปลี่ยนผ้าอนามัยอย่าให้เกินนั้น หรือใช้ผ้าอนามัยแบบสอดแทน บางคนก็ชอบใช้ผ้าอนามัยแบบมีกลิ่น เช่น ชาเขียว หรือซากุระ แต่จริงๆ แล้วกลิ่นสังเคราะห์จะฉุนชัดกว่าผ้าอนามัยแบบไม่แต่งกลิ่นซะอีก เพราะงั้นอาจทำจุดซ่อนเร้นระคายเคืองได้ แต่ก็ไม่เสมอไป อันนี้ต้องลองเลือกใช้ตามความชอบส่วนตัว  ลองใส่ผ้าอนามัยแบบมีกลิ่นตอนอยู่บ้านก่อนก็ได้ เผื่อมีปัญหาอะไรยังไงจะได้แก้ไขทันก่อนเอาไปใช้ที่โรงเรียน มีเมนส์แล้วไม่จำเป็นต้องเก็บเงียบไว้คนเดียว และไม่ใช่เรื่องน่าอาย ตอนแรกอาจรู้สึกเขินๆ บ้าง (ก็คนไม่เคย) แต่มีอะไรก็ปรึกษาคุณพ่อคุณแม่ได้เลย โดยเฉพาะแม่และพี่สาวหรือญาติๆ ที่เป็นผู้หญิง จะทั้งหาผ้าอนามัย และแนะนำให้คำปรึกษาจนสบายใจ ย้ำอีกเป็นรอบที่ร้อยว่าประจำเดือนเป็นเรื่องธรรมชาติ อย่าเก็บไว้คนเดียวจะทุกข์ใจเปล่าๆ ให้บอกคุณพ่อคุณแม่ไปเลยตั้งแต่มีเมนส์ครั้งแรก   พ่อแม่ผู้ปกครองจะดีใจแน่นอน โดยเฉพาะแม่นี่อาจถึงขั้นน้ำตาไหลว่าลูกเราเป็นสาวแล้ว ถ้าอยู่กันสองคนกับพ่อ อาจจะรู้สึกเขินๆ เวลาเล่าเรื่องแบบนี้ แต่พอบอกไปแล้วจะสบายใจขึ้นอีกเยอะ คุณพ่อจะได้สบายใจด้วยว่าไม่มีความลับระหว่างกัน ถ้าต้องขออนุญาตคุณครูผู้ชาย หรือกลัวเพื่อนผู้ชายได้ยิน ก็บอกไปว่าปวดท้องมากหรืออะไรก็แล้วแต่ (ที่ไม่ทำให้เพื่อนได้ยินแล้วเอามาล้อกัน) อย่าปล่อยให้ความอายมาขัดขวางการรักษาความสะอาด เช่น เวลาต้องไปเปลี่ยนผ้าอนามัย ถ้าทำใจให้สบาย คิดซะว่าเป็นเรื่องธรรมชาติ ก็ไม่เครียดเวลาต้องไปห้องน้ำ ถึงมีเมนส์ก็พร้อมเสมอ ให้ขอครูไปห้องน้ำอย่างสุภาพและมั่นใจ หรือจะบอกครูไว้ตั้งแต่ก่อนเริ่มคาบก็ได้ว่ามีความจำเป็นต้องไปห้องน้ำระหว่างเรียน ครูผู้หญิงกับครูห้องพยาบาลพร้อมให้ความช่วยเหลือและคำแนะนำปรึกษาเสมอล่ะถ้าเป็นเรื่องประจำเดือน จำไว้ว่าคุณไม่ใช่เด็กผู้หญิงคนแรกในโรงเรียนที่มีเมนส์ ไม่มีอะไรต้องกลัว!
พกผ้าอนามัยตลอดเวลา จะแบบแผ่นหรือแบบสอดก็ได้. เก็บผ้าอนามัยในที่เหมาะๆ. เตรียมกางเกงในสำรองหรือกางเกงพละไปเผื่อ. เตรียมช็อกโกแลตแท่ง. เตรียมยาแก้ปวด. เมนส์จะมาเมื่อไหร่. รู้จักสัญญาณบอกว่าเมนส์ใกล้มา. ดื่มน้ำเยอะๆ. กินอาหารที่ไม่ทำให้ท้องอืด. อย่าโดดเรียนหรือลาวิชาพละ เพราะช่วยลดอาการปวดท้องเมนส์ได้. เข้าห้องน้ำทุก 2 - 3 ชั่วโมง. ทิ้งผ้าอนามัยให้ถูกวิธี. ใส่เสื้อผ้าสีเข้มหรือดำถ้ากังวลเรื่องซึมเปื้อน. ถ้ามีคนถามเรื่องเมนส์แบบขวานผ่าซาก ควรตอบยังไง. ถ้าจำเป็นจริงๆ ให้ขอตัวออกจากห้องเรียน. รีบไปห้องน้ำให้เร็วที่สุด. คุณครู ครูห้องพยาบาล และเพื่อนนี่แหละกำลังเสริม. ทำผ้าอนามัยจำเป็นแก้ขัด. ผูกเสื้อกันหนาวที่เอวปิดก้นไว้. ไม่มีอะไรต้องอาย. ไม่ต้องกังวลเรื่องกลิ่น. มีอะไรก็ปรึกษาพ่อแม่. ถ้าต้องไปห้องน้ำก็ขอครูเลย ไม่ต้องกลัว.
https://www.wikihow.com/Deal-With-Your-Period-at-School https://www.wikihow.com/Deal-With-Your-Period-at-School https://www.wikihow.com/Deal-With-Your-Period-at-School https://www.wikihow.com/Deal-With-Your-Period-at-School
Being Prepared Having a Solid Game Plan Reacting When Your Period Starts Maintaining a Healthy Mindset